ציפורת

ציפורי (באנגלית: Big Bird - ביג בירד) הוא דמות מתוכנית הטלוויזיה "רחוב סומסום" שהופקה לערוץ PBS בארצות הברית. את הבובה של ציפורת אייש בעבר קרול ספיני בין השנים 1969-2018 (וכשספיני חלה במהלך העונה הראשונה דניאל סיגרן החליף אותו [דרוש מקור]). החל מ-2018, לאחר שספיני פרש, מאייש אותה מאט ווגל. ציפורת הוא ציפור צהובה וגדולה, בגובה 2 וחצי מטרים, דמוית אדם, שאינה מסוגלת לעוף. ציפורת הוא ידידותי, רגיש, סקרן, נאיבי, חביב, והוא נהנה ללמוד דברים חדשים ולרכוש חברים חדשים. ציפורת גר ברחוב סומסום בקן ענק, בסמיכות לפח האשפה של אוסקר. החבר הכי הטוב של ציפורת הוא חבר דמיוני דמוי ממותה בשם מר סנאפאלאפגוס (Mr. Snuffleupagus), אותו ציפורת מכנה "סנאפי", ואשר רק ציפורת מסוגל לראות. בפרקים מאוחרים יותר התברר כי מר סנאפאלאפגוס אמיתי וגם אחרים יכולים לראות אותו, כדי לעודד ילדים לספר למבוגרים על דברים שהם חוששים שלא יאמינו להם, בפרט פגיעות מיניות. בסדרת ספרי רחוב סומסום המתורגמים לעברית, מר סנאפאלאפגוס קרוי אף ארוכוס או חידקוני (במלון של רחוב סומסום). בשנת 1994 קיבל ציפורת כוכב בשדרת הכוכבים של הוליווד. דמותו של ציפורת לא הופיעה בגרסאות הישראליות של תוכנית הטלוויזיה "רחוב סומסום" שהופקו עד הספיישל בנושא זכויות ילדים ששודר באמצע שנות התשעים בחינוכית והופעותיו הורחבו בגרסאות ששודרו בערוץ הופ!. מתחילת שנות האלפיים. דמותו של ציפורת מוחלפת בכל הגרסאות המקומיות של רחוב סומסום שמופקות ברחבי העולם, ובגרסה הישראלית היא הוחלפה בדמותו של קיפי בן קיפוד. במהדורות העבריות של ספרי "רחוב סומסום", שפורסמו בישראל ברבע האחרון של המאה ה-20, הדמות כונתה ציפורת והפכה לנקבה. בתרגומים העבריים של הסדרה ציפורת כונתה ציפור גדולה (בספיישל ששודר בחינוכית) וציפורי (בערוץ הופ!). בשנת 1976 ציפורת השתתף בשעשועון הטלוויזיה האמריקני "Hollywood Squares".‏ באוקטובר 2012 ציפורת השתתף בתוכנית המערכונים הקומית סאטרדיי נייט לייב. במהלך עימות הבחירות הנשיאותי הראשון, ב-3 באוקטובר 2012, המועמד לנשיאות ארצות הברית מיט רומני, השתמש בציפורת כדוגמה לאחד מהדברים הרבים שבכוונתו לקצץ כדי לצמצם את הגירעון בתקציב הפדרלי. רומני ציין בפני המנחה, ג'ים לרר, "אני אוהב אותך, אני אוהב את רחוב סומסום, אני אוהב את ציפורת, אבל אני לא רוצה להמשיך ללוות כסף מהסינים כדי לממן את זה". בעקבות כך מטה הבחירות של ברק אובמה הפיץ סרטון פרסומת סאטירי בו ציפורת מתואר כ"גאון מרושע" ו"האיום על הכלכלה שלנו", ומתאר את רומני כמי שעסוק יותר בהתמקדות בציפורת מאשר בפושעי צווארון לבן כמו ברני מיידוף וקנת' ליי. בעקבות כך המלכ"ר של Sesame Workshop אשר אחראי להפקת רחוב סומסום פרסם בקשה לשני המתמודדים, שיסירו את דמויות רחוב סומסום מחומרי התעמולה שלהם. במקביל, באתר של Sesame Workshop נכתב: "Sesame Workshop הוא ארגון א-מפלגתי, ללא מטרות רווח, ואנחנו לא בוחרים מועמד מועדף או לוקחים חלק בקמפיינים פוליטיים". מדיה וקבצים בנושא ציפורת בוויקישיתוף ציפורת, במסד הנתונים הקולנועיים IMDb (באנגלית) הפרופיל של ציפורת באתר הוויקי של החבובות חיים הנדוורקר, הבחירות בארה"ב | ביג ברד ניצח את המסכות של רומני ואובמה, באתר TheMarker‏, 6 בנובמבר 2012 איתי שטרן, ציפור גדולה לחשה לי | האיש מאחורי ביג־בירד על ההחלטה החשובה בחייו - הסירוב לוולט דיסני, באתר הארץ, 9 באוגוסט 2015 ציפורת, באתר אנציקלופדיה בריטניקה (באנגלית) הודעה בנושא, מתוך אתר iheartradio.ca 'Sesame Street': Meet the New Puppeteer Inside Big Bird, מתוך אתר הוליווד ריפורטר למשל: הספר "אל תבכי צפורת - כולנו יודעים לקרוא", באתר "סימניה" Big Bird on Hollywood Squares 1976 Saturday Night Live - Weekend Update: Big Bird Big Bird flies high in 2012 presidential campaign, Politics/Election 2012, Detroit Free Press, freep.com Big Bird - Obama for America TV Ad Sesame Workshop Response to Campaign Ads, The Sesame Workshop Blog